Α4-0338/95

Ψήφισμα σχετικά με το υπόμνημα που αφορά την ίση αμοιβή για εργασία ίσης αξίας

Το Ευρωπαϊκό Κοινοβούλιο,

- έχοντας υπόψη το υπόμνημα της Επιτροπής που αφορά την ίση αμοιβή για εργασία ίσης αξίας (COM(94)0006 - C4-0084/94),

- έχοντας υπόψη τo άρθρο 119 της Συνθήκης ΕΚ και την παράγραφο 3 του άρθρου 6 της Συμφωνίας για την Κοινωνική Πολιτική που είναι προσαρτημένη στο πρωτόκολλο 14 της Συνθήκης ΕΚ,

- έχοντας υπόψη την οδηγία 75/117/ΕΟΚ σχετικά με την προσέγγιση των νομοθεσιών των κρατών μελών σε ό,τι αφορά την εφαρμογή της αρχής της ίσης αμοιβής μεταξύ ανδρών και γυναικών εργαζομένων,

- έχοντας υπόψη τη Λευκή και Πράσινη Βίβλο της Επιτροπής σχετικά με την Ευρωπαϊκή Κοινωνική Πολιτική και Απασχόληση,

- έχοντας υπόψη το Τρίτο Μεσοπρόθεσμο Πρόγραμμα Δράσης της Επιτροπής για τις ίσες ευκαιρίες και την πρότασή της για το Τέταρτο Πρόγραμμα Δράσης σχετικά με τις ίσες ευκαιρίες μεταξύ ανδρών και γυναικών (1996-2000),

- έχοντας υπόψη τα συμπεράσματα του Φόρουμ που πραγματοποιήθηκε το Μάρτιο 1992 για τις ίσες αμοιβές που διοργάνωσε η Επιτροπή για τα Δικαιώματα της Γυναίκας και την πρότασή της να υιοθετηθεί Υπόμνημα υπό την έννοια της ίσης αμοιβής για εργασία ίσης αξίας,

- έχοντας υπόψη τα συμπεράσματα της ακρόασης της Επιτροπής για τα Δικαιώματα της Γυναίκας της 21ης και 22ας Μαρτίου 1995,

- έχοντας υπόψη την έκθεση της Επιτροπής για τα Δικαιώματα της Γυναίκας και τη γνωμοδότηση της Επιτροπής Κοινωνικών Υποθέσεων και Απασχόλησης (Α4- 0338/95)

Α. έχοντας υπόψη ότι σε όλες τις χώρες της Ευρώπης τα ποσοστά δραστηριότητας γυναικών και τα ποσοστά απασχόλησής τους έχουν αυξηθεί σημαντικά,

Β. έχοντας όμως υπόψη ότι οι αγορές εργασίας παρουσιάζουν έναν εξίσου σημαντικό διαχωρισμό όσον αφορά την απασχόληση με μία συγκέντρωση εργατικής χειρός στον τριτογενή τομέα καθώς και στους τομείς των υπηρεσιών σε πρόσωπα,

Γ. έχοντας υπόψη ότι η επικράτηση των γυναικών σε έναν τομέα ή εν πάση περιπτώσει μία υψηλή συγκέντρωση γυναικείας εργατικής χειρός σε έναν τομέα είναι ένας από τους σημαντικότερους λόγους της ανισότητας μεταξύ των μισθών,

Δ. έχοντας υπόψη ότι εξακολουθεί να υφίσταται ένας σημαντικός επαγγελματικός διαχωρισμός παρά την άνοδο του επιπέδου εκπαίδευσης των γυναικών,

Ε. έχοντας υπόψη ότι οι διαρθρωτικές μεταβολές της αγοράς εργασίας (μη κοινές εργασίες, μερική απασχόληση, εργασίες προσδιορισμένου χρόνου, κατ' οίκον εργασία) μπορούν να είναι η αιτία περαιτέρω επαγγελματικού διαχωρισμού των γυναικών και να επιδρούν αρνητικά στην ισότητα αποδοχών,

ΣΤ. έχοντας υπόψη ότι όχι μόνο η περιθωριοποίηση στην αγορά εργασίας (και η στροφή ορισμένων βιομηχανιών και/ή επαγγελμάτων στις γυναίκες) είναι μια από τις κύριες αιτίες μιας μόνιμης μισθολογικής ανισότητητας μεταξύ ανδρών και γυναικών, αλλά και ότι η άνιση κατανομή των οικογενειακών καθηκόντων και της κατ' οίκον εργασίας μεταξύ ανδρών και γυναικών επηρεάζουν την επαγγελματική δραστηριότητα των γυναικών και μπορεί να θεωρηθεί αιτία επαγγελματικής περιθωριοποίησης και μισθολογικής ανισότητας,

Ζ. έχοντας υπόψη ότι οι διακρίσεις σε θέματα μισθών προκαλούν και άλλες διακρίσεις, ιδιαίτερα σε επίπεδο επιδομάτων ανεργίας και συντάξεων,

Η. έχοντας υπόψη ότι τα μεταναστευτικά φαινόμενα που σημειούνται σήμερα θίγουν ιδιαίτερα τις γυναίκες,

Θ. έχοντας υπόψη τις διαρθρωτικές μεταβολές της οικογενείας, την ανάπτυξη μονομελών και μονογονικών οικογενειών,

Ι. έχοντας υπόψη ότι παρά την υιοθέτηση από τα κράτη μέλη νομοθεσίας για την εκτέλεση της προαναφερθείσας οδηγίας 75/117/ΕΟΚ, εξακολουθεί να σημειούται μία αύξηση των διαφορών όσον αφορά τους ελαχίστους μισθούς μεταξύ ανδρών και γυναικών,

ΙΑ. έχοντας επίσης υπόψη ότι οι διαφορές αποδοχών μεταξύ φύλων για εργασίες ίσης αξίας αποτελούν μόνο μια από τις αξίες που προσδιορίζουν διακρίσεις στην αγορά εργασίας και ότι οι διαφορές αυτές οφείλονται και σε άλλες αιτίες όπως η εσωτερική δομή της αγοράς εργασίας σε εδαφικό επίπεδο, η δομή των αποδοχών, η απουσία κοινωνικών δομών που θα επέτρεπεαν το συνδυασμό οικιακής και επαγγελματικής δραστηριότητας για γυναίκες και άνδρες,

ΙΒ. λαμβάνοντας υπόψη ότι οι αδιάκριτες περικοπές στις δημόσιες δαπάνες έχουν αρνητικό αντίκτυπο στην απασχόληση των γυναικών, άμεσα ή έμμεσα, και στη διαθεσιμότητα κοινωνικής υποδομής, όπως η ύπαρξη παιδικών σταθμών και η περίθαλψη των ηλικιωμένων,

ΙΓ. έχοντας υπόψη ότι η κατάσταση αυτή ανισότητας και οι εξαιρετικά βραδείες επιπτώσεις της Συνθήκης, των οδηγιών και της νομολογίας του Δικαστηρίου των Ευρωπαϊκών Κοινοτήτων προς το σκοπό της βελτίωσής της απαιτούν την έγκριση καταλλήλων θετικών μέτρων,

1. ζητεί να προτείνει η διακυβερνητική διάσκεψη μία ακριβή αναδιατύπωση του άρθρου 119 της Συνθήκης ΕΚ σχετικά με την ίση αμοιβή για εργασία ίσης αξίας σύμφωνα με τη νομολογία του Δικαστηρίου των Ευρωπαϊκών Κοινοτήτων όπως τεκμηριώνεται στο υπόμνημα[semigr ]

2. θεωρεί θετική τη συμφωνία που επετεύχθη σχετικά με τις γονικές άδειες και ζητεί από το Συμβούλιο, κατά την περάτωση της τρέχουσας διαδικασίας διαβουλεύσεων με τους κοινωνικούς εταίρους να εγκρίνει ταχέως τις δύο προτάσεις οδηγίας σχετικά με την γονική άδεια και άδεια για οικογενειακούς λόγους[semigr ] καλεί τα κράτη μέλη να εφαρμόσουν ταχέως την εν λόγω συμφωνία και παράλληλα να ρυθμίσουν και το πρόβλημα του εισοδήματος[semigr ] καλεί τους κοινωνικούς εταίρους να ξεκινήσουν το ταχύτερο δυνατόν διαπραγματεύσεις σχετικά με το θέμα του βάρους απόδειξης, της άτυπης εργασίας και της εργασίας κατά μερική απασχόληση, προκειμένου να επιτευχθεί συμφωνία στο πλαίσιο του Κοινωνικού Πρωτοκόλλου[semigr ] ζητεί από την Επιτροπή, σε περίπτωση που οι κοινωνικοί εταίροι δεν καταλήξουν σε συμφωνία:

- να υποβάλει ταχέως οδηγία-πλαίσιο σχετικά με την άτυπη εργασία,

- να υποβάλει και πάλι οδηγία σχετικά με την αντιστροφή του βάρους της απόδειξης».

3. καλεί την Επιτροπή να εκπονήσει πρόταση οδηγίας για την θέσπιση θετικών δράσεων με σκοπό την απάλειψη των διακρίσεων σε βάρος των γυναικών[semigr ]

4. θεωρεί θετική τη δημοσίευση εκ μέρους της Επιτροπής του Υπομνήματος σχετικά με τις ίσες αποδοχές για εργασίες ίσης αξίας ως μέσον έναρξης μιας πιο συγκεκριμένης στρατηγικής[semigr ]

5. καλεί την Επιτροπή, σε όλες τις προτάσεις τις σχετικές με την αγορά εργασίας τόσο από άποψη προσφοράς όσο και από άποψη ζήτησης να δώσει προτεραιότητα στις επιπτώσεις που αυτές έχουν επί της μισθολογικής ισότητας[semigr ]

6. καλεί την Επιτροπή

- να παράσχει στους ενδιαφερόμενους μια συστηματική, ευρεία και προσιτή ενημέρωση περί της νομολογίας της σχετικής με το θέμα των μισθολογικών διακρίσεων, τόσο σε ό,τι αφορά την οικονομική ανάλυση της εξέλιξης της αγοράς εργασίας όσο και σε ό,τι αφορά την εξέλιξη των κοινοτικών πολιτικών υπέρ της εφαρμογής της αρχής των ίσων αποδοχών[semigr ]

- να ενισχύσει και αναπροσαρμόσει τους ήδη υπάρχοντες μηχανισμούς[semigr ]

- να υποστηρίξει τη σωστή επιμόρφωση των ενδιαφερομένων ομάδων και μερών σε θέματα μισθολογικής ισότητας[semigr ]

7. ζητεί από την Επιτροπή μεγαλύτερη χρήση των διαδικασιών σχετικά με την παραβίαση που προβλέπει το άρθρο 169 της Συνθήκης ΕΚ[semigr ]

8. καλεί την Επιτροπή να οργανώσει σχέδια νομικών γνωμοδοτήσεων και να εξασφαλίσει ένα ταμείο για πειραματικές νομικές υποθέσεις σε εκείνες τις χώρες όπου λίγες μόνο υποθέσεις εκκρεμούν[semigr ]

9. καλεί την Επιτροπή να του διαβιβάσει, το συντομότερο δυνατό, το σχέδιο του κώδικα συμπεριφοράς για τη μισθολογική ισότητα[semigr ]

10. ζητεί, ο κώδικας να ενθαρρύνει:

α) τη σημειακή ανάλυση της δομής των μισθών προκειμένου να εντοπισθούν οι διακρίσεις λόγω φύλου[semigr ]

β) δράσεις για την απάλειψη αυτών των διακρίσεων[semigr ]

γ) μέτρα που να διευκολύνουν τη χρήση του εν λόγω κώδικα από τους κοινωνικούς εταίρους[semigr ]

11. αναθέτει στην Επιτροπή, και ιδιαίτερα στη EUROSTAT, σε συνεργασία με τις εθνικές υπηρεσίες στατιστικής, να προωθήσει ένα μόνιμο και συγκρίσιμο σύστημα πληροφορικής για τη μέτρηση των διαφορών στις αποδοχές και για την επισήμανση των διαφόρων αιτιών που δημιουργούν μισθολογικές διακρίσεις μεταξύ φύλων, αιτιών που θα διαχωρίζονται ανάλογα με τη θέση, τον τομέα και τον τύπο εργασίας, ώστε να δημιουργηθούν microdata χρησιμοποιώντας τεχνικές έρευνας και panel και να δημοσιεύονται ετησίως τα στοιχεία[semigr ]

12. συγχαίρει την Επιτροπή για την προβλεπόμενη έγκριση κανονισμού για τις στατιστικές τις σχετικές με τη δομή και την κατανομή των μισθών και ζητεί, ο κανονισμός αυτός, να δώσει ιδιαίτερη προσοχή στους τομείς εκείνους όπου υπάρχει μεγάλη ποσοστιαία αναλογία γυναικών, αρχής γενομένης από το δημόσιο τομέα[semigr ]

13. καλεί την Επιτροπή να μελετήσει παραδείγματα νέων δημιουργικών τύπων συλλογικής και προ-ενεργούς νομοθεσίας σχετικά με ίσες αμοιβές για εργασία ίσης αξίας (όπως π.χ. στο Οντάριο, Καναδάς) και να ερευνήσει αν τέτοιες μορφές νομοθεσίας μπορούν να εφαρμοσθούν στην Ευρωπαϊκή Ένωση[semigr ]

14. καλεί την Επιτροπή, από κοινού με εμπειρογνώμονες στον τομέα της αξιολόγησης της εργασίας και της ίσης μεταχείρισης, να μελετήσει αξιολογήσεις εργασίας που δεν θα συνδέονται με διακρίσεις λόγω φύλου, και να οργανώσει ευρωπαϊκή διάσκεψη σχετικά με το θέμα[semigr ]

15. ζητεί επιμόνως από τα κράτη μέλη να εφαρμόσουν ταχέως μια νομοθεσία για την ισότητα αποδοχών για εργασίες ίσης αξίας μεταξύ ανδρών και γυναικών, νομοθεσία συνεπή με τη νομολογία του Δικαστηρίου των Ευρωπαϊκών Κοινοτήτων και τις διαδικασίες και κυρώσεις που εγγυώνται την συγκεκριμένη εφαρμογή της[semigr ]

16. καλεί τα κράτη μέλη να καθορίζουν τους όρους βάσει των οποίων οι κοινωνικοί εταίροι, καθώς και τα όργανα τα αρμόδια για την ισότητα των ευκαιριών εντός των κρατών μελών θα μπορούν να προσφεύγουν στη δικαιοσύνη για περιπτώσεις άμεσων ή έμμεσων μισθολογικών διακρίσεων[semigr ]

17. ζητεί από τα κράτη μέλη την εισαγωγή στη νομοθεσία τους καταλλήλων θετικών πράξεων ιδιαίτερα στον τομέα της επιμόρφωσης και οργάνωσης εργασίας προκειμένου να μειωθεί το μισθολογικό χάσμα[semigr ]

18. καλεί τα κράτη μέλη να προωθήσουν την πρακτική και νομική επιμόρφωση εμπειρογνωμόνων που θα μπορούν να εντοπίζουν, να μελετούν και να προτείνουν πρακτικές λύσεις για την επίλυση περιπτώσεων σχετιζομένων με το θέμα της ισότητας των αποδοχών[semigr ]

19. καλεί τα κράτη μέλη, την Επιτροπή και τους κοινωνικούς εταίρους, να συλλέγουν συστηματικά και με τρόπο διαφανή πληροφορίες για τις αποδοχές και την περιθωριοποίηση στην αγορά εργασίας ώστε να εντοπιστούν περιπτώσεις μισθολογικών διακρίσεων[semigr ]

20. καλεί τα κράτη μέλη να λάβουν μέτρα ώστε οι επιχειρήσεις να εκδίδουν ετήσιες εκθέσεις επί της ισότητας αποδοχών μεταξύ ανδρών και γυναικών[semigr ]

21. καλεί τα κράτη μέλη να λάβουν υπόψη στην πολιτική τους περί μισθολογικής ισότητας τα προβλήματα και του λόγους που κρύβονται πίσω από την ύπαρξη των τομέων χαμηλής πληρωμής, περιλαμβανομένων των εμμέσων μισθολογικών διακρίσεων που προκύπτουν από αυθαίρετες ή άνευ ρύθμισης μισθολογικές συμβάσεις[semigr ]

22. καλεί τους κοινωνικούς εταίρους να εντάξουν την έννοια της ίσης αξίας στη συλλογική σύμβαση και να δώσουν ιδιαίτερη προσοχή στις συμβάσεις με χαμηλόμισθους εργαζομένους, μέσω κυρίως της αναβάθμισης της απασχόλησης των γυναικών και των κατ' εξοχήν γυναικείων επαγγελμάτων με στόχο την ανάπτυξη μιας στρατηγικής για την καταπολέμηση των χαμηλών αμοιβών[semigr ]

23. καλεί τα κράτη μέλη να επιτύχουν ταχέως συμφωνία, στο πλαίσιο της κοινωνικής συμφωνίας, όσον αφορά τη συμφιλίωση μεταξύ επαγγελματικής και οικογενειακής ζωής[semigr ]

24. καλεί τις οργανώσεις εργοδοτών και εργαζομένων να φροντίσουν για τη συμμετοχή και τη μεγαλύτερη συμβολή των γυναικών στη διαδικασία καθορισμού των μισθών στις συλλογικές διαπραγματεύσεις, συμπεριλαμβανομένων διαπραγματεύσεων για συλλογικές συμβάσεις, μεταξύ άλλων, με τον ορισμό περισσότερων γυναικών σε υπεύθυνες θέσεις στα συνδικάτα και σε οργανώσεις που αντιπροσωπεύουν εργοδότες[semigr ]

25. καλεί τα κράτη μέλη και τις οργανώσεις εργοδοτών και εργαζομένων να συζητήσουν λεπτομερώς σε όλα τα επίπεδα πολιτικής (ευρωπαϊκό, εθνικό, κατά κλάδο και κατά επιχείρηση) το θέμα της εφαρμογής του ευρωπαϊκού κώδικα συμπεριφοράς σχετικά με την ίση αμοιβή για εργασία ίσης αξίας[semigr ]

26. ζητεί από τους κοινωνικούς εταίρους, σε εφαρμογή μεταξύ άλλων και του κώδικα συμπεριφοράς, να εντοπίσουν και να απαλείψουν τις άμεσες και έμμεσες διακρίσεις που υπάρχουν στο σύστημα επαγγελματικής αξιολόγησης και ταξινόμησης της εργασίας[semigr ]

27. καλεί αμφότερα τα μέρη της βιομηχανίας να διοργανώσουν εκστρατείες ευαισθητοποίησης και πληροφόρησης σχετικά με την ίση πληρωμή για εργασία ίσης αξίας, ιδίως για τις γυναίκες και για όσους συμμετέχουν στις διαπραγματεύσεις των συλλογικών συμβάσεων[semigr ]

28. επιμένει επί της ανάγκης να βελτιωθεί η βασική κατάρτιση και η επαγγελματική εξειδίκευση των γυναικών, καθώς επίσης και να διευρυνθούν οι δυνατότητες επαγγελματικής επιλογής[semigr ]

29. καλεί την Επιτροπή να προβλέψει, στο πλαίσιο της ετήσιας έκθεσης επί της ισότητας των ευκαιριών μεταξύ ανδρών και γυναικών, ένα ιδιαίτερο κεφάλαιο για την πρόοδο που επετελέσθη στον τομέα της ίσης πληρωμής για εργασία ίσης αξίας, λαμβάνοντας ιδιαίτερα υπόψη την προτεινόμενη στο υπόμνημα και στον κώδικα συμπεριφοράς στρατηγική για την επίτευξη πραγματικά ίσης αμοιβής με τη βελτίωση των βασικών δεδομένων για την αμοιβή των γυναικών, τη διάδοση πληροφοριών, την κατάρτιση και, όπου είναι δυνατό, τις πραγματοποιούμενες νομικές δράσεις[semigr ]

30. καλεί την Επιτροπή να αναλύσει τις επιπτώσεις στην απασχόληση των γυναικών των εξοικονομήσεων των κρατών μελών όσον αφορά τις δημόσιες δαπάνες κοινωνικής υποδομής - κυρίως κοινωνική μέριμνα για τα παιδιά και τους ηλικιωμένους -[semigr ]

31. καλεί την Επιτροπή να αναλύσει τη στρατηγική απασχόλησης που έχει αναπτυχθεί με βάση την εντολή του Ευρωπαϊκού Συμβουλίου του Έσσεν από την πλευρά της ίσης μεταχείρισης και ζητεί να συμπεριληφθούν σε αυτήν ειδικοί στόχοι απασχόλησης για τις γυναίκες, συμπεριλαμβανομένης της ίσης αμοιβής για εργασία ίσης αξίας[semigr ]

32. καλεί την Επιτροπή να μελετήσει τη σχέση μεταξύ της ανάπτυξης των ιδιότυπων εργασιακών σχέσεων και της δομής των γυναικείων ημερομισθίων[semigr ]

33. καλεί την Επιτροπή να διερευνήσει με ποιο τρόπο μια στρατηγική για την υλοποίηση της αρχής της ίσης αμοιβής για εργασία ίσης αξίας μπορεί να εφαρμοστεί στους μη κερδοσκοπικούς και τους κοινωνικούς τομείς[semigr ]

34. αναθέτει στον Πρόεδρό του να διαβιβάσει το παρόν ψήφισμα στο Συμβούλιο και την Επιτροπή καθώς και τους κοινωνικούς εταίρους.